1. ΝΟΜΟΘΕΤ. ΔΙΑΤΑΓΜΑ υπ’ αριθ. 327 της 19/19 Απρ. 1947 Περί αναγκαστικής μισθώσεως γαιών υπέρ ακτημόνων γεωργών και κτηνοτρόφων. Άρθρ.1.-Γαίαι καλλιεργήσιμοι ή καλλιεργούμεναι ή επιδεκτικαί κτηνοτροφικής εκμεταλλεύσεως, ανήκουσαι εις το Δημόσιον, τους Δήμους, τας Κοινότητας, τας Μονάς, τον Ο.Δ.Ε.Π., ή άλλους οργανισμούς ή νομικά πρόσωπα Δημοσίου ή ιδιωτικού Δικαίου, εκμισθούνται αναγκαστικώς προς ακτήμονας γεωργούς ή κτηνοτρόφους κατά τους ορισμούς του παρόντος νόμου. Άρθρ.8.-Οι αναγκαστικοί μισθωταί υποχρεούνται εις αυτοπρόσωπον ή δια των μελών της οικογενείας των εκμετάλλευσιν του κτήματος, ως επίσης εις την συντήρησιν των εν τω μισθίω εγγειοβελτιωτικών έργων, οδών, φρεάτων, δεξαμενών κλπ. υποκείμενοι άλλως εις έκπτωσιν των μισθωτικών των δικαιωμάτων δι’ αποφάσεως της Επιτροπής Απαλλοτριώσεων. Άρθρ.9.-Αι δια της εκπτώσεως μισθωτών κατά τα εν άρθρ. 8 και 7 παρ. 6 του παρόντος προκύπτουσαι διαθέσιμοι εκτάσεις εκμισθούνται υπέρ άλλων δικαιουμένων κατά τα εν άρθρ. 4 οριζόμενα. Άρθρ.10.-Αι λεπτομέριαι της εφαρμογής του παρόντος Νόμου καθορισθήσονται δια Βασιλικών Διαταγμάτων εκδιδομένων προτάσει του Υπουργού της Γεωργίας. Άρθρ.2.-1.Τας αναγκαστικώς εκμισθωτέας γαίας καθορίζει ο Υπουργός της Γεωργίας δι’ αποφάσεώς του εκδιδομένης μετά γνώμην του Συμβουλίου Εποικισμού, προκειμένου δε περί Δημοτικών ή Κοινοτικών γαιών ή βοσκών και γνώμην των οικείων Δημοτικών ή Κοινοτικών Συμβουλίων, υποβαλλομένην υποχρεωτικώς εντός μηνός από της εγγράφου ειδοποιήσεως του Υπουργού της Γεωργίας. 2.Εξαιρούνται της αναγκαστικής μισθώσεως αι γαίαι αι απαραίτητοι δια την συντήρησιν των ιστορικών Μονών των καθοριζομένων δια Διαταγμάτων προτάσει των Υπουργών Γεωργίας και Παιδείας και Θρησκευμάτων εκδιδομένων, ως και αι δια μονίμων φυτειών πεφυτευμέναι εκτάσεις, εκτός εάν των εκτάσεων τούτων η γεωργική εκμετάλλευσις κατά την κρίσιν του Υπουργού της Γεωργίας δεν ασκείται κατά τον προσήκοντα τρόπον. 3.Μισθώσεις καλλιεργουμένων αγροτικών κτημάτων της διατηρητέας περιουσίας των Μονών, διαρκούσαι ήδη επί χρόνον μείζονα της τριακονταετίας επ’ ονόματι των αρχικών μισθωτών και των μερικών ή  ολικών δικαιοπαρόχων αυτών εφ’ όσον καλλιεργούνται υπό τούτων το δε μίσθωμα έχει συμφωνηθή εις είδος, παρατείνεται αναγκαστικώς δυνάμει του παρόντος επί μίαν εισέτι δεκαετίαν υπό τους όρους του παρόντος Νόμου. Επίσης εξαιρούνται της αναγκαστικής μισθώσεως κτήματα ανήκοντα εις Μονάς ή Ναούς παραχωρηθέντα δι’ ειδικών Τουρκικών Φιρμανίων προ της Ελληνικής Επαναστάσεως και εκπληρούντα, κατά κοινήν αναγνώρισιν και πράξιν της Ιεράς Συνόδου της Ελλάδος φιλανθρωπικούς και κοινωνικούς σκοπούς, εξυπηρετούντα δ’ έτι την συντήρησιν ιστορικών Ναών. Άρθρ.3.-Η διάρκεια της αναγκαστικής μισθώσεως ορίζεται δεκαετής, δυναμένη να παραταθή δι’ αποφάσεως του Υπουργού της Γεωργίας μετά γνώμην του Συμβουλίου  Εποικισμού. Άρθρ.4.-1.Μετά την έκδοσιν της αποφάσεως του Υπουργού της Γεωργίας της καθοριζούσης τας αναγκαστικώς εκμισθωτέας γαίας, η κατά το άρθρ. 71 του Αγροτικού Κώδικος 2880 Επιτροπή Απαλλοτριώσεων καθορίζει, επί τη βάσει των υποβληθεισών αυτή αιτήσεων και των διαθεσίμων εκτάσεων, τους δικαιουμένους να μετάσχουν εις την αναγκαστικήν μίσθωσιν γεωργούς, ακτήμονας καπνεργάτας και κτηνοτρόφους ακτήμονας προτιμωμένων των ακτημόνων κατοίκων του Δήμου ή της Κοινότητος εν η κείται το μίσθιον και την εις έκαστον δοθησομένην προς μίσθωσιν έκτασιν, εφαρμόζουσα προς τούτο κατ’ αναλογίαν, τας εκάστοτε ισχυούσας διατάξεις του Αγροτικού Κώδικος ή του Κώδικος «περί αποκαταστάσεως κτηνοτρόφων» τας αφορώσας εις τον καθορισμόν των δικαιουμένων αποκαταστάσεως Σελ. 343 Μισθώσεις αγροτικών ακινήτων 17.Ε.α.1 και τον παραχωρητέον εις έκαστον κλήρον Οι επίστρατοι του τελευταίου πολέμου, αι χήραι και τα ορφανά αυτών, ως και οι πολεμοπαθείς περί ων ο Ν. 1858/1944 προτάσσονται παντός ετέρου δικαιουμένου εφ’ όσον πάντες ούτοι είναι ακτήμονες γεωργοί. 2.Δι’ αποφάσεως της οικείας Επιτροπής Διανομών καθορίζονται και η τοποθεσία και τα όρια των υπέρ ενός εκάστου αναγκαστικώς εκμισθουμένων εκτάσεων. Αι εκτάσεις αύται δέον να είναι ίσαι κατ’ αξίαν, και συγκεντρωμέναι, ει δυνατόν, εις εν τεμάχιον, επιτρεπομένης προς επίτευξιν της συγκεντρώσεως ταύτης και μικράς παρεκκλίσεως από της ισότητος. 3.Εάν εκ των αναγκαστικώς εκμισθωτέων γαιών τινές είναι μεμισθωμέναι ήδη υπέρ τρίτων, η Επιτροπή Απαλλοτριώσεων δύναται να εξαιρέση εκ της αναγκαστικής μισθώσεως δι’ έκαστον τοιούτον τρίτον, εφ’ όσον είναι αγρότης αυτοκαλλιεργητής, έκτασιν μέχρι συμπληρώσεως ενός βιωσίμου κατά τον Αγροτικόν Νόμον, κλήρου, συνυπολογιζομένης προς τούτο και της τυχόν ακινήτου περιουσίας του. Άρθρ.5.-Μετά την έκδοσιν της κατά το προηγούμενον άρθρον αποφάσεως της Επιτροπής Απαλλοτριώσεων ο Προϊστάμενος της Γεωργικής Υπηρεσίας καλεί τους καθορισθέντας μισθωτάς όπως συγκροτήσουν Αναγκαστικόν Συνεταιρισμόν Μισθώσεως, υπογράψουν το καταστατικόν αυτού κατά τύπον εγκεκριμένον υπό του Υπουργείου Γεωργίας και εκλέξουν το Διοικητικόν Συμβούλιον. Άρθρ.6.-1.Μετά την συγκρότησιν του Αναγκαστικού Συνεταιρισμού Μισθώσεως η Γεωργική Υπηρεσία εγκαθιστά διοικητικώς τον Συνεταιρισμόν και τα μέλη αυτού, δια πρωτοκόλλου κοινοποιουμένου εις τον ιδιοκτήτην και τους τυχόν τρίτους μισθωτάς, είς τας αναγκαστικώς μισθουμένας εκτάσεις, διαχωρίζουσα ταύτας και καθορίζουσα τα όρια αυτών. 2.Από της κοινοποιήσεως κατά τα άνω του πρωτοκόλλου διοικητικής εγκαταστάσεως θεωρείται συντελεσθείσα και αρχομένη η αναγκαστική μίσθωσις, λυομένης άμα αυτοδικαίως και οιασδήποτε άλλης τυχόν υφισταμένης μισθωτικής επί του κτήματος σχέσεως. Εάν τυχόν η μίσθωσις προστατεύεται υπό του ενοικιοστασίου βοσκών τούτο αίρεται αυτοδικαίως μετά την λήξιν της κτηνοτροφικής περιόδου διαρκούσης της οποίας εκοινοποιήθη το ως άνω πρωτόκολλον διοικητικής εγκαταστάσεως και εφ’ όσον τούτο εκοινοποιήθη εις τους μισθωτάς κτηνοτρόφους δύο τουλάχιστον μήνας προ της λήξεως της ανωτέρω κτηνοτροφικής περιόδου, του ενοικιοστασίου εν εναντία περιπτώσει αιρουμένου από της λήξεως της επομένης  Σελ. 344 κτηνοτροφικής περιόδου. (Δια της παρούσης παραγράφου δεν θίγονται τα εκ του ενοικιοστασίου βοσκών δικαιώματα των μικρών κτηνοτρόφων, σμικτών και ποιμένων). Η τελευταί περίοδος του β΄εδαφίου κατηργήθη δια του άρθρ. 11 Α.Ν. 1790/1951 (κατωτ. σελ. 366). 3.Η κατά τον χρόνον της κατά την προηγουμένην παράγραφον εγκαταστάσεως των αναγκαστικών μισθωτών ηρτημένη τυχόν εσοδεία ανήκει εις τον ιδιοκτήτην ή τον εξ αυτού έλκοντα νόμιμον επί ταύτης απαίτησιν. Οι αναγκαστικοί μισθωταί υποχρεούνται όπως επιτρέπουν την εις το κτήμα είσοδον των ως άνω δικαιούχων της ηρτημένης εσοδείας και τας αναγκαίας δια την συγκομιδήν αυτής εργασίας. 4.Αι τυχόν υπό του ιδιοκτήτου ή άλλων τρίτων γενόμεναι καλλιεργητικαί δαπάναι καταβάλλονται εις τούτους υπό των αναγκαστικών μισθωτών καθοριζόμεναι υπό της Επιτροπής Απαλλοτριώσεων, μετ’ ακρόασιν αμφοτέρων των μερών, η δε μεταβίβασις της κυριότητος του μισθίου δεν λύει την αναγκαστικήν μίσθωσιν, ούτε ο θάνατος του μισθωτού, εάν οι κατιόντες αυτού είναι εκ των δικαιουμένων κατά το άρθρ. 4 του παρόντος Νόμου. Άρθρ.7.-1.Ως μίσθωμα των κατά τον παρόντα Νόμον αναγκαστικών μισθώσεων καθορίζεται δι’ αποφάσεως της Επιτροπής Απαλλοτριώσεων εις χρήμα το πεντηκονταπλάσιον του προπολεμικού μισθώματος του κτήματος κατ’ ελάχιστον όριον μη δυνάμενον όμως να υπερβή το εκατονταπλάσιον αυτού ή ελλείψει των στοιχείων τούτων τα 10% επί της ακαθαρίστου προσόδου του κτήματος. Το μίσθωμα τούτο αποτιμώμενον εις χρήμα, βάσει της τρεχούσης κατά τον χρόνον της συγκομιδής αξίας των προϊόντων, κατανέμεται δια της αυτής αποφάσεως μεταξύ των μισθωτών αναλόγως των μισθουμένων υφ’ εκάστου γαιών και καταβάλλεται εις τους δικαιούχους εντός των υπό της Επιτροπής Απαλλοτριώσεων καθοριζομένων χρονικών ορίων, είτε υπό του Συνεταιρισμού είτε υπό των ιδίων μισθωτών αλληλεγγύως, αδιαιρέτως και εις ολόκληρον ευθυνομένων. Προκειμένου περί γαιών προερχομένων εξ αποξηράνσεως δι’ έργων τεχνικών το καταβλητέον μίσθωμα καθορίζεται εις 12% επί του παραγομένου προϊόντος, μη δυνάμενον να υπερβή τας 15 οκάδας κατά στρέμμα, εις ας συμπεριλαμβάνονται και αι δαπάναι συντηρήσεως έργων και λοιπαί. 17.Ε.α.1 Μισθώσεις αγροτικών ακινήτων 2.Κατά της αποφάσεως της Επιτροπής Απαλλοτριώσεων ως προς τον καθορισμόν του μισθώματος χωρεί εκ μέρους των ενδιαφερομένων, εντός 30 ημερών από της κοινοποιήσεώς της εις αυτούς, ανακοπή ενώπιον μεν του Ειρηνοδίκου του τόπου της τοποθεσίας του κτήματος δια ποσόν μέχρις 200.000 δραχμών, κατά την διαδικασίαν του Νόμου ΒΧΗ΄ «περί δυστροπούντων μισθωτών», του Προέδρου δε των Πρωτοδικών δια ποσόν άνω των 200.000 δραχμών κατά τα άρθρ. 634,636,637 και 639 της Πολιτικής Δικονομίας. 3.Αι διατάξεις των άρθρ. 621, 623, 626 και 627 του Αστικού Κώδικος εφαρμόζονται αναλόγως και επί των αναγκαστικών μισθώσεων του παρόντος νόμου. 4.Κατά της αποφάσεως του Ειρηνοδίκου επιτρέπεται έφεσις ενώπιον του Προέδρου Πρωτοδικών κατά δε της αποφάσεως του Προέδρου των Πρωτοδικών, δικάζοντος κατά πρώτον βαθμόν, ενώπιον του Πρωτοδικείου, ούτινος η απόφασις είναι αμετάκλητος. Η προθεσμία της εφέσεως είναι τριακονθήμερος μη παρατεινομένη λόγω αποστάσεως. 5.Τα Δικαστήρια δικάζοντα εν προκειμένω είτε πρωτοδίκως είτε κατ’ έφεσιν, κρίνουν εκ των ενόντων, μη δεσμευόμενα εκ δικονομικών διατυπώσεων, ακυροτήτων και απαραδέκτων, εκτός μόνον του εμπροθέσμου της ασκηθείσης ανακοπής. 6.Μισθωταί καθυστερούντες την καταβολήν του μισθώματος κηρύσσονται έκπτωτοι της μισθώσεως δι’ αποφάσεως του Ειρηνοδίκου κατά την διαδικασίαν του Νόμου ΒΧΗ΄. Η έκπτωσις αποκλείεται εάν καταβληθούν τα καθυστερούμενα μισθώματα μετά των δικαστικών εξόδων, μέχρι της δημοσιεύσεως της αποφάσεως. Τα καθυστερούμενα μισθώματα εισπράττονται κατά τας διατάξεις «περί εισπράξεως Δημοσίων εσόδων». 